Хьэмыку Жаннэ и бенефис
ЩоджэнцIыкIу Алий и цIэр зезыхьэ Къэбэрдей къэрал драмэ театрым ныщ- хьэбэ щекIуэкIынущ КъБАССР-м щIыхь зиIэ и артисткэ Хьэмыку Жаннэ и бенефис.
Театреплъхэм ялъагъунущ итальян драматург Николаи Альдо и «Немного нежности» пьесэм къытращIыкIа «Гулъытэншэ хъуахэр» спектаклыр. Ар зыгъэувар УФ-м гъуазджэхэмкIэ щIыхь зиIэ и лэжьакIуэ Фырэ Русланщ.
«Гулъытэншэ хъуахэр» спектаклыр теухуащ зыхуей хуэзэ я бынхэм жьы хъуахэр щапIыж унэм ирата цIыхухъумрэ цIыхубзымрэ я лъагъуныгъэм. НэгъуэщI лъэныкъуэкIэ укъыщыбгъэдыхьэмэ, зи адэ-анэм епцIыжхэм я хъыбарщ ар, цIыху гъащIэм увыпIэ щхьэхуэ щызыгъуэт нэщхъеягъуэщ.
Хьэмыку Жаннэ Къэбэрдей театрым и актрисэ пажэщ, спектакль куэдым роль нэхъыщхьэр щегъэзащIэ. 1974 гъэм япэ образыр зыщIа Жаннэ и лъагъуэр щришэжьа IэнатIэм епцIыжакъым, нобэми абы и утыкур егъэбжьыфIэ.
Зэчий зыбгъэдэлъ, цIыхубэм фIыуэ ялъэгъуа артисткэм и бенефисыр республикэм щыпсэухэм я дежкIэ махуэшхуэщ.
ГЕРАСИМОВЭ Риммэ.
